《元日有感呈正纪》
宋代·郭印

情绪长随节物迁，老逢元日更恓然。
春风未省摇心曲，腊雪空留点鬓边。
加我四年终易学，长君一岁尚尘缘。
何当同伏嵌岩下，添取炉中住世铅。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。